Donald Trump se vrea mai bun de Crăciun. A grațiat 15 persoane, printre care și informatorul rus George Papadopoulos.
Donald Trump l-a grațiat pe George Papadopoulos, un fost informator rus. Papadopoulos s-a declarat vinovat în cadrul anchetei privind implicarea Rusiei în alegerile prezidențiale din 2016. În prag de Crăciun, Trump a acordat grațieri complete către 15 persoane.
Președintele Donald Trump l-a grațiat pe George Papadopoulos, un fost asistent de campanie care s-a declarat vinovat în cadrul anchetei privind implicarea Rusiei în alegerile prezidențiale din 2016, anunță REUTERS. Totodată, Trump l-a grațiat și pe Alex van der Zwaan, în vârstă de 36 de ani, ginerele olandez al miliardarului rus German Khan.Van der Zwaan a fost condamnat la 30 de zile de închisoare și amendat cu 20.000 de dolari pentru că i-a mințit pe anchetatorii consilierului special american despre contactele cu un oficial în campania din 2016 a lui Trump.Trump grațiază în masăAcestea sunt doar câteva nume care au fost inculuse în valul de grațieri de dinaintea Crăciunului anunțat de Casa Albă. Trump a acordat grațieri complete către 15 persoane și a comutat toate sau o parte din sentințele altor cinci.Lista grațierilor și comutărilor a inclus trei foști parlamentari republicani. De asemenea, au fost graționați foști membri ai serviciilor americane – Nicholas Slatten, Paul Slough, Evan Liberty și Dustin Heard – care au fost condamnați pentru uciderea civililor irakieni în timp ce lucrau ca antreprenori în 2007.Papadopoulos, în vârstă de 33 de ani, a fost consilier la campania din 2016 a lui Trump. El a pledat vinovat în 2017 că a mințit agenții FBI cu privire la momentul și semnificația contactelor sale cu persoane care pretindeau că au legături cu oficiali ruși de vârf.